CELEX: C2005/057/47
Language: hu
Date: 2005-03-05 00:00:00
Title: T-470/04. sz. ügy: Thomas Peyker által az Európai Közösségek Bizottsága ellen 2004. november 19-én benyújtott kereset

5.3.2005   
            
            
               HU
            
            
               Az Európai Unió Hivatalos Lapja
            
            
               C 57/28
            
         Thomas Peyker által az Európai Közösségek Bizottsága ellen 2004. november 19-én benyújtott kereset
   (T-470/04. sz. ügy)
   (2005/C 57/47)
   Az eljárás nyelve: francia
   Thomas Peyker, lakóhelye: Santo Domingo (Dominikai Köztársaság), képviselik: Sébastien Orlandi, Albert Coolen, Jean-Noël Louis és Étienne Marchal, ügyvédek, kézbesítési cím: Luxembourg, 2004. november 19-én keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes keresetében azt kéri, hogy az Elsőfokú Bíróság:
   
               —
            
            
               semmisítse meg a Bizottságnak a következő évre átvihető („hátizsákot” alkotó) pontokat megállapító határozatát, valamint a felperest a 2003. évi előmeneteli eljárásban A6-os besorolási fokozatba nem léptető határozatát.
            
         
               —
            
            
               kötelezze az alperest a költségek viselésére.
            
         Jogalapok és fontosabb érvek:
   A jelen ügy felperese vitatja a kinevezésre jogosult hatóságnak a 2003. évi előmeneteli eljárásban a felperes A6-os besorolási fokozatba való előléptetését megtagadó határozatát, valamint a felperes által a következő évre átvihető („hátizsák”-ját alkotó) – e tekintetben nem kielégítő számú – érdem-/elsőbbségi pontot megállapító határozatát.
   Igényeinek alátámasztására a felperes a személyzeti szabályzat 43. és 45. cikkének, valamint a hátrányos megkülönböztetés tilalma és az előmenetelhez való jog elvének sérelmére hivatkozik.
   E tekintetben megjegyzi, hogy a részére különleges kiegészítő elsőbbségi pontok megállapításának pusztán amiatt történt megtagadása, hogy – noha az előző előmeneteli időszak során főigazgatósága javasolta előléptetését – nem esett bele az előléptethető 150 %-os keretbe, azokkal a tisztviselőkkel helyezi egy tekintet alá, akiket felettesük nem terjesztett fel előléptetésre az előző időszakban, ami pedig sérti azt az elvet, miszerint bármely előmenetel meghatározó szempontja az érdem.
   Egyébiránt az átmeneti elsőbbségi pontokat a felperesnek anélkül állapították meg, hogy figyelembe vették volna a tárgyidőszakra vonatkozóan elkészített értékelési jelentéseket, illetőleg, hogy elvégezték volna az érdemek összehasonlító vizsgálatát.